|  |
| --- |
|  |
| **Република Србија** |
| **МИНИСТАРСТВО ГРАЂЕВИНАРСТВА,** |
| **САОБРАЋАЈА И ИНФРАСТРУКТУРЕ** |
| Број: 404-02-167/7/2019-02 |
| Датум: 11.10.2019. године |
| Немањина 22-26, Београд |

**ПОЈАШЊЕЊЕ КОНКУРСНЕ ДОКУМЕНТАЦИЈЕ БРОЈ 3**

ПРЕДМЕТ: Појашњење конкурсне документације за јавну набавку - Услуге израде Плана детаљне регулације и Студије оправданости са Идејним пројектом реконструкције и изградње државног пута IIА-177, деоница: Горњи Милановац – Клатићево – Таково, обилазница Горњег Милановца, редни број ЈН 34/2019

У складу са чланом 63. став 2. и став 3. Закона о јавним набавкама („Службени гласник Републике Србије“, бр. 124/12, 14/15 и 68/15), објављујемо следећe одговорe, на питања:

**Питање везано за поглавље**

**3.2 - ОПИС АКТИВНОСТИ**

**задатак за идејни пројекат са студијом оправданости**

**из тендерске документације:**

На странама 17. и 22. стоји у поглављима:

**2015 Резултати истражних геотехничких радова**

**2042 Инжењерско геолошки и геотехнички услови**

Поред осталог стоји: „*На основу објашњења наведених у активности 2015 "Резултати истражних геотехничких радова" потребно је израдити* ***Програм детаљних геотехничких истраживања*** *за ниво Идејног пројекта*.“

**По важећем Закону рударству и геолошким истраживањима** (из 2015. год.), у члану 5. Извођење геолошких истраживања Члан 24. стоји:

**Геолошка истраживања се изводе према пројекту геолошких истраживања** који нарочито садржи:

1) документа о испуњености услова из члана 22. овог закона;

2) текстуални део;

3) графичке прилоге.

Даље, у Члану 25 стоји:

Пројекат геолошких истраживања, као и измене и допуне истог пројекта, подлеже техничкој контроли.

**Питање број 1:**

Због чега се у Задатку за идејни пројекат, у тендерској документацији, тражи израда **Програма детаљних геотехничких истраживања**, а не по важећeм Закону о рударству и геолошким истраживањима, обавезна израда **Пројекта геолошких истраживања** (који мора бити и екстерно ревидован)?

**Одговор:**

Све активности предвиђене Програмом детаљних геотехничких истраживања су потребне и довољне за израду Елабората о геотехничким условима изградње. Елаборат о геотехничким условима изградње подлеже Стручној контроли.

**Питање број 2:**

У изменама бр.2 конкурсне документације стоји да је неопходан пословни капацитет:

“Понуђач у претходних 5 година пре дана објављивања позива за подношење понуда израдио најмање: 4 (четири) Студије оправданости са Идејним пројектом или Пројекта за грађевинску дозволу, за изградњу државних путева I и II реда минималне дужине **5км**”

Обзиром, да потврда о реализацији Уговора (стр.89/105) не садржи елемент који је неопходан за доказивање пословног капацитета **(дужина пута),** већ садржи вредност посла без и са ПДВ-ом, мишљена смо да је потребно променити форму потврде.

**Одговор:**

Следи измена конкурсне документације

**Питање број 3:**

Ако потврда садржи елемент Вредност посла без ПДВ-а, сматрамо да није потребан и податак- Вредност посла са ПДВ-ом.

(Тај параметар ретко које претходне потврде садрже, а вађење нових потврда углавном траје дуже, од времена потребног за припремање предметне Набавке).

Молимо Вас, да размотрите да се овај елемент искључи из потврде (Образац 10) у конкурсној документацији.

**Одговор:**

Следи измена конкурсне документације